**Ministru kabineta noteikumu projekta „Grozījumi Ministru kabineta 2009.gada 7.jūlija noteikumos Nr.735 „Kārtība, kādā personas tiek ievietotas un turētas pagaidu turēšanas vietās, un prasības šādu vietu aprīkošanai””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma “Par policiju” 13.panta sestā daļa.Ministru kabineta noteikumu projekts “Grozījumi Ministru kabineta 2009.gada 7.jūlija noteikumos Nr.735 “Kārtība, kādā personas tiek ievietotas un turētas pagaidu turēšanas vietās, un prasības šādu vietu aprīkošanai”” (turpmāk – Noteikumu projekts) izstrādāts Norvēģijas finanšu instrumenta programmas “Latvijas korekcijas dienestu un Valsts policijas īslaicīgās aizturēšanas vietu reforma” projekta “Valsts policijas īslaicīgās aizturēšanas vietu standartu uzlabošana, t.sk., aktivitātes infrastruktūras uzlabošanai; līdzšinējās prakses administratīvajai aizturēšanai samazināšana/likvidēšana; prakses maiņa, atgriežot apcietinājumā esošos ieslodzītos turpmākai izmeklēšanai; atbilstošu apmācību nodrošināšana darbiniekiem, kas strādā īslaicīgās aizturēšanas vietās” Nr.LV08/3 ietvaros (turpmāk – Projekts Nr.LV08/3). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Likuma „Par policiju” 13.panta pirmajā daļā policijas darbiniekam paredzētas tiesības ievietot aizturētās personas pagaidu turēšanas telpās un šim nolūkam paredzētajos transportlīdzekļos, kā arī uz laiku norobežotās pagaidu turēšanas vietās. Atbilstoši likuma „Par policiju” 19.panta sestajai daļai šādas tiesības ir arī pašvaldības policijai.Ministru kabineta 2009.gada 7.jūlija noteikumu Nr.735 “Kārtība, kādā personas tiek ievietotas un turētas pagaidu turēšanas vietās, un prasības šādu vietu aprīkošanai” (turpmāk – Noteikumi Nr.735) 4.punkts paredz, ka pagaidu turēšanas telpa (vieta) atbilst šādām prasībām:1) slēgta telpa, kuras platība ir vismaz 3 m2 un griestu augstums – vismaz 2,5 m;2) slēdzamas restotas metāla durvis;3) mākslīgais apgaismojums;4) ja telpā ir logs, tas ir aprīkots ar metāla restēm vai triecienizturīgu stiklu;5) pie grīdas piestiprināts sols;6) ierīkota pastāvīga videonovērošana ar ierakstu.Savukārt Noteikumu Nr.735 6.punkts paredz, ka pagaidu turēšanas telpa (vieta) atbilst šādām prasībām:1) ar priekšmetiem, kas pielāgoti teritorijas norobežošanai, vai ar policijas iestādes darbiniekiem norobežota apsargāta teritorija, ēka, telpa vai to daļa;2) dabīgais vai mākslīgais apgaismojums.No minētā regulējuma saprotams, ka abos minētajos punktos noteikts regulējums, kas vienlīdz attiecas gan uz slēgtām pagaidu turēšanas telpām, gan arī uz laiku norobežotām pagaidu turēšanas vietām, tomēr likumā “Par policiju” šie pagaidu turēšanas vietu veidi ir nošķirti, un to būtība ir dažāda. Ņemot vērā minēto, prasības slēgtām pagaidu turēšanas telpām un uz laiku norobežotām pagaidu turēšanas vietām ir nepieciešams nošķirt.Projekts paredz grozīt Noteikumu Nr.735 4. un 6.punktu, nošķirot pagaidu turēšanas telpu un uz laiku norobežoto pagaidu turēšanas vietu prasības. Noteikumu Nr.375 4.1.apakšpunkts paredz pagaidu turēšanas telpas platību, kas nevar būt mazāka par 3 m2, un griestu augstumu – vismaz 2,5 m. Atbilstoši minēto noteikumu 23.punktam prasība par pagaidu turēšanas telpas platību un griestu augstumu ir spēkā ar 2014.gada 1.janvāri.Valsts policijas struktūrvienībās ir izveidotas divu veidu slēgtas pagaidu turēšanas telpas: 75 atsevišķas izbūvētas slēgtas telpas un 20 restotas telpas (kameras), kas ir izvietotas citā telpā. Valsts policijas struktūrvienībās kopumā ir izveidotas 95 slēgtas pagaidu turēšanas telpas, no kurām 27 neatbilst Noteikumu Nr.375 4.1.apakšpunkta prasībām un kuru platība ir no 2 m2, kā arī restotajām kamerām ir prasībām neatbilstošs griestu augstums.Valsts policija nav spējusi visas pagaidu turēšanas telpas pilnā apjomā pielāgot Noteikumu Nr.375 4.1.apakšpunkta prasībām šādu apsvērumu dēļ:1) restotās kameras ir izvietotas citās telpās, kuru griestu augstums svārstās no 2,5 m, restotās kameras griestu augstums tehniski nevar būt identisks telpas, kurā tā izvietota, augstumam. No restoto kameru izmantošanas nav iespējams atteikties, jo atsevišķās Valsts policijas struktūrvienībās nav izveidotas izbūvētas slēgtas pagaidu turēšanas telpas, bet gan tikai restotas kameras;2) finansējuma trūkums Valsts policijas struktūrvienību un tajās izvietoto pagaidu turēšanas telpu pārbūvei vai jaunu ēku celtniecībai. Lai gan projekta Nr.LV08/03 ietvaros atsevišķās Valsts policijas struktūrvienībās tiks veikta atsevišķu pagaidu turēšanas telpu pārplānošana un telpu pārbūve, tomēr Valsts policijai piešķirto līdzekļu ietvaros, ņemot vērā arī tehnisko iespēju, pašreiz prasībām neatbilstošu pagaidu turēšanas telpu pārplānošana un pārbūve nav iespējama. Ņemot vērā minēto, projektā ietvertais regulējums paredz samazināt Noteikumu Nr.735 4.1.apakšpunktā paredzēto pagaidu turēšanas telpas platību no 3 m2 uz 2 m2. Izstrādājot grozījumu, ņemtas vērā Noteikumu Nr.375 5.punktā paredzētās prasības personas pagaidu turēšanai paredzētā transportlīdzekļa aprīkošanai, kas paredz, ka norobežotās vietas transportlīdzeklī platība ir vismaz 1,5 m2. Izvērtējot statistiku, konstatēts, ka personas pagaidu turēšanas telpā uzturas parasti 2 – 2,5 stundas, pieļaujamo 4 stundu vietā. Personu īslaicīga (līdz 4 stundām) turēšana pagaidu turēšanas telpā, kuras platība ir samērā neliela, personai nevar radīt ciešanas, ko ir apliecinājis arī Eiropas Padomes Necilvēcīgas un pazemojošas rīcības novēršanas komitejas (turpmāk – CPT) pārstāvis vizītes laikā, kas norisinājās Projekta Nr.LV08/03 ievaros. Atbilstoši CPT standartos iekļautā izvilkuma no Otrā vispārējā ziņojuma (CPT/Inf(92)3) 42.punktā paredzētajam parasti aizturēšana policijā ir relatīvi īsa, tādēļ nevarētu prasīt, lai fiziskie apstākļi policijas iecirknī būtu līdzvērtīgi apstākļiem citās brīvības atņemšanas vietās, kur personas uzturas ilgāku laiku. Noteikumu Nr.735 4.2.apakšpunkts paredz prasību aprīkot pagaidu turēšanas telpu ar slēdzamām restotām metāla durvīm.Papildu drošības apsvērumu dēļ, kā arī lai atbilstoši Noteikumu Nr.735 3.punkta prasībām nodrošinātu pagaidu turēšanas telpā ievietoto personu pastāvīgu uzraudzību un drošību, projekts paredz papildināt Noteikumu Nr.735 4.2.punktu, paredzot alternatīvu pagaidu turēšanas telpas durvis aprīkot ar slēdzamām restotām metāla durvīm vai ar triecienizturīgu stiklu aprīkotām metāla durvīm. Projekta Nr.LV08/03 ietvaros paredzēts atsevišķas Valsts policijas pagaidu turēšanas telpas aprīkot ar metāla durvīm, kuras ir aprīkotas ar triecienizturīgu stiklu, jo vizuālā uzraudzība tiks nodrošināta ne tikai ar videonovērošanas kameru palīdzību, bet arī policijas amatpersonai ielūkojoties pagaidu turēšanas telpā caur šo triecienizturīgo stiklu durvīs. Noteikumu Nr.735 7. un 11.punkts paredz, ka pirms personas ievietošanas pagaidu turēšanas telpā (vietā) policijas iestādes darbinieks personu cita starpā informē par videonovērošanu, par ko persona parakstās personu reģistrācijas žurnālā. Ņemot vērā Datu valsts inspekcijas rekomendācijas “Datu apstrāde videonovērošanas jomā”, Valsts policijas pagaidu turēšanas telpās (vietās) tiks izvietotas informatīvās zīmes, kas informēs personas par videonovērošanas veikšanu. Tādējādi Projekts paredz svītrot Noteikumu Nr.735 7. un 11.punktā nosacījumus par personas informēšanu par videonovērošanas veikšanu un parakstīšanos par to žurnālā.Valsts policija nepieciešamību veikt videonovērošanu pamato ar leģitīmu mērķi iegūt informāciju no videonovērošanas iekārtām, lai nodrošinātu policijas ēku un teritorijas apsardzi, aizturēto personu un amatpersonu drošību, savlaicīgi novērstu un atklātu iespējamo sabiedriskās kārtības apdraudējumu, likumpārkāpumu. Videonovērošana ir visefektīvākais līdzeklis, lai pilnvērtīgi nodrošinātu pagaidu turēšanas telpās esošo personu drošību un maksimālu viņu uzvedības uzraudzību. Turklāt videonovērošanas mērķis ir ne tikai aizsargāt kārtības nodrošināšanas intereses pagaidu turēšanas telpā, bet arī pašu pagaidu turēšanas telpā ievietoto personu tiesības. Turklāt pagaidu turēšanas telpā turētās personas videonovērošanai ir pakļautas relatīvi īsu laika posmu.Vienlaicīgi ar Noteikumu projektu tiek virzīts likumprojekts „Grozījumi likumā „Par policiju”” (VSS-551), kas paredz deleģējumu Ministru kabinetam noteikt kārtību, kādā:- veicama policijas ēku, telpu, teritoriju, publisku vietu un tajās esošo personu un policijas apsargājamo objektu, kritiskās infrastruktūras novērošana, izmantojot tehniskos līdzekļus, proti, noteikt, ka informācija no videonovērošanas iekārtām tiek iegūta vai nu pastāvīgi vai nu īslaicīgi, atkarībā no attiecīgās funkcijas nodrošināšanas apstākļiem. Objektos, kuros Valsts policija veic savus uzdevumus un izmanto stacionārās videonovērošanas iekārtas, par videonovērošanu paredzēts brīdināt ar informatīvajām zīmēm; - notiek no novērošanas rezultātā iegūto datu apstrāde (datu vākšana, reģistrēšana, glabāšanu, sakārtošanu, izmantošanu, nodošanu, pārraidīšanu un dzēšanu). |
| 3. | Projekta izstrādē iesaistītās institūcijas | Valsts policija. |
| 4. | Cita informācija | Nav |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kuras ievieto un tur Valsts policijas, Drošības policijas vai pašvaldības policijas pagaidu turēšanas telpā, kā arī uz laiku norobežotā pagaidu turēšanas vietā. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015.gads** | Turpmākie trīs gadi (*tūkst. euro*) |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2014. gadu | izmaiņas, salīdzinot ar kārtējo 2014. gadu | izmaiņas, salīdzinot ar kārtējo 2014. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | x | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | x | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Projektā minēto rekonstrukcijas/renovācijas darbu izpildei nepieciešamais finansējums tiks nodrošināts Projekta Nr.LV08/03 ietvaros. Projekta īstenošanai piešķirts finansējums (dotācija no vispārējiem ieņēmumiem) šādā apmērā:* 2014.gadā – 198 132 euro (izpilde – 188 270 euro), no tā: Valsts policijai – 187 407 euro (izpilde – 181 454 euro); Nodrošinājuma valsts aģentūrai – 10 725 euro (izpilde – 6816 euro);
* 2015.gadā – 2 097 331 euro, no tā:
* Valsts policijai – 2 064 763 euro;

Nodrošinājuma valsts aģentūrai – 32 568 euro;* 2016.gadā – 288 499 euro (Valsts policijai).

Projekts īstenojams piešķirtā finansējuma ietvaros, papildu valsts budžeta līdzekļi nav nepieciešami. |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesībuaktu projekti | Likumprojekts “Grozījumi likumā “Par policiju””, lai atbilstoši Fizisko personu datu aizsardzības likuma prasībām noteiktu videonovērošanas veikšanas mērķi, kā arī deleģētu Ministru kabinetam noteikt videonovērošanas rezultātā iegūtās informācijas apstrādes (videoinformācijas iegūšanas, glabāšanas, kā arī publiskošanas) kārtību.  |
| 2. | Atbildīgā institūcija | Valsts policija |
| 3. | Cita informācija | Nav |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar |
| 2. | Citas starptautiskās saistības | Eiropas Cilvēka tiesību un pamatbrīvību aizsardzības konvencija |
| 3. | Cita informācija | Nav |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Projekts šo jomu neskar |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar  |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | Projekts šo jomu neskar |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Projekts šo jomu neskar |
| Cita informācija | Nav |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Eiropas Cilvēka tiesību un pamatbrīvību aizsardzības konvencija |
| A | B | C |
| Starptautiskās saistības (pēc būtības), kas izriet no norādītā starptautis­kā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Eiropas Cilvēka tiesību un pamatbrīvību aizsardzības konvencijas 3.pants | Projekta 1.punkts | Starptautiskās saistības tiek izpildītas pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | Projekts šo jomu neskar |
| Cita informācija | Nav |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts publicēts Iekšlietu ministrijas mājaslapā. |
| 2. | Sabiedrības līdzdalība projekta izstrādē | Komentāri nav saņemti. |
| 3. | Sabiedrības līdzdalības rezultāti | Komentāri nav saņemti. |
| 4. | Cita informācija | Nav |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts policija, Drošības policija un pašvaldības policija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Tiesību akts šo jomu neskar. |
| 3. | Cita informācija | Nav |

Iekšlietu ministrs R. Kozlovskis

Vīza: valsts sekretāre I. Pētersone-Godmane

02.10.2015. 12:35

2214

L.Dzirkale-Kusiņa, 67075012

ligita.dzirkale-kusina@vp.gov.lv

N.Dorožko, 67075408

natalija.dorozko@vp.gov.lv